《陵城歌》
宋代·吕本中

北风吹沙秋草黄，汉家故陵当路傍。残墓断垄趁风雨，狭径小树行牛羊。

当时王子朝未央，飞燕姊弟承龙光。

大策已定回朝阳，不知外家诸舅忙。后来变化尤猖狂，佞贤贼莽分行藏。

岂知汉运中更长，济阳舍中方赤光。终亦变化随飞扬，何独此地令人伤。

人生睹此当自顾，位高金多终此路。君不见五陵佳气且如此，更复何情说丁傅。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。